Τροποποιημένη πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ περί τροποποιήσεως της οδηγίας 95/2/EΚ για τα πρόσθετα τροφίμων πλην των χρωστικών και των γλυκαντικών

(υποβληθείσα από την Επιτροπή σύμφωνα με το άρθρο 250, παράγραφος 2 της συνθήκης ΕΚ)

ΑΙΤΙΟΛΟΓΙΚΗ ΕΚΘΕΣΗ

A. Οι αρχές

Τον Ιούλιο του 1999, η Επιτροπή υπέβαλε πρόταση οδηγίας του Ευρωπαϊκού Κοινοβουλίου και του Συμβουλίου περί τροποποιήσεως της οδηγίας 95/2/EΚ για τα πρόσθετα τροφίμων πλην των χρωστικών και των γλυκαντικών (COM (1999) 329 τελικό/2 - 1999/0158 (COD)) προς έγκριση σύμφωνα με τη διαδικασία συναπόφασης που ορίζει το άρθρο 251 της συνθήκης για την ίδρυση της Ευρωπαϊκής Κοινότητας.

Στις 11 Απριλίου 2000, το Ευρωπαϊκό Κοινοβούλιο ενέκρινε μια σειρά τροπολογιών κατά την πρώτη ανάγνωση. Στη συνέχεια η Επιτροπή παρουσίασε τη γνώμη της σχετικά με κάθε τροπολογία.

Με βάση αυτές τις εξελίξεις, η Επιτροπή συνέταξε την παρούσα τροποποιημένη πρόταση.

B. Eπεξήγηση της τροπολογίας

Tο Ευρωπαϊκό Κοινοβούλιο διαφώνησε με την έγκριση του προσθέτου τροφίμων E 467 αιθυλοϋδροξυαιθυλοκυτταρίνη λόγω των προσμείξεων που ενδέχεται να περιέχει. Με βάση τις ανησυχίες που εξέφρασε το Ευρωπαϊκό Κοινοβούλιο, η Επιτροπή αποφάσισε να συμβουλευθεί εκ νέου την Επιστημονική Επιτροπή Τροφίμων, η οποία είχε αξιολογήσει την ουσία αυτή τον Μάρτιο του 1999, όσον αφορά τα ερωτήματα του Ευρωπαϊκού Κοινοβουλίου. Η Επιτροπή δεν κρίνει σκόπιμο να συνεχισθεί η διαδικασία έγκρισης πριν από την ολοκλήρωση της νέας γνωμοδότησης της Επιστημονικής Επιτροπής Τροφίμων. Κατά συνέπεια, η Επιτροπή προτείνει να μην εγκριθεί, προς το παρόν, η χρήση της αιθυλοϋδροξυαιθυλοκυτταρίνης.

1999/0158 (COD)

Τροποποιημένη πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ περί τροποποιήσεως της οδηγίας 95/2/EΚ για τα πρόσθετα τροφίμων πλην των χρωστικών και των γλυκαντικών

TΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 89/107/EΟΚ του Συμβουλίου της 21ης Δεκεμβρίου 1988 για την προσέγγιση των νομοθεσιών των κρατών μελών σχετικά με τα πρόσθετα που επιτρέπεται να χρησιμοποιούνται στα τρόφιμα τα οποία προορίζονται για ανθρώπινη διατροφή [1], όπως τροποποιήθηκε τελευταία από την οδηγία 94/34/EΚ [2] και ιδίως το άρθρο 3, παράγραφος 2 και το άρθρο 5, παράγραφος 3,

[1] ΕΕ L 40 της 11.2.1989, σ.27.

[2] ΕΕ L 237 της 10.9.1994, σ.1

την πρόταση της Επιτροπής [3],

[3] ΕΕ ......

τη γνώμη της Οικονομικής και Κοινωνικής Επιτροπής [4],

[4] ΕΕ ......

αποφασίζοντας με τη διαδικασία του άρθρου 251 της συνθήκης [5],

[5] ΕΕ ......

Εκτιμώντας τα εξής:

(1) Η οδηγία 95/2/ΕΚ του Ευρωπαϊκού Κοινοβουλίου και του Συμβουλίου της 20ής Φεβρουαρίου 1995 για τα πρόσθετα τροφίμων πλην των χρωστικών και των γλυκαντικών [6], όπως τροποποιήθηκε τελευταία από την οδηγία 98/72/EΚ [7], περιλαμβάνει κατάλογο προσθέτων των οποίων η χρήση επιτρέπεται στην Κοινότητα καθώς και τους όρους χρήσεως των εν λόγω ουσιών.

[6] ΕΕ L 61 της 18.3.1995, σ.1.

[7] ΕΕ L 295 της 4.11.1998, σ.18

(2) Από τη θέσπιση της οδηγίας 95/2/ΕΚ μέχρι σήμερα έχουν σημειωθεί τεχνικές εξελίξεις στον τομέα των προσθέτων τροφίμων.

(3) Απαιτείται προσαρμογή της οδηγίας 95/2/EΚ προκειμένου να ληφθούν υπόψη οι εξελίξεις αυτές.

(4) Σύμφωνα με το άρθρο 5 παράγραφος 1 της οδηγίας 89/107/EΟΚ, ένα κράτος μέλος μπορεί να επιτρέψει τη χρήση νέου προσθέτου τροφίμων στο έδαφός του για περίοδο δύο ετών.

(5) Κατόπιν σχετικού αιτήματος ορισμένων κρατών μελών, η Επιτροπή προτείνει για έγκριση σε κοινοτικό επίπεδο των ακόλουθων επιτρεπομένων σε εθνικό επίπεδο προσθέτων: προπάνιο, βουτάνιο και ισοβουτάνιο.

(6) Σύμφωνα με το άρθρο 6 της οδηγίας 89/107/EΟΚ, πριν από την έγκριση διατάξεων δυναμένων να έχουν επίδραση στη δημόσια υγεία ζητήθηκε η σχετική γνώμη της Επιστημονικής Επιτροπής Τροφίμων που συνεστήθη δυνάμει της αποφάσεως 97/579/EΚ [8] της Επιτροπής.

[8] ΕΕ L 237 της 28.8.97, σ. 18.

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Tα παραρτήματα της οδηγίας 95/2/EΚ τροποποιούνται σύμφωνα με το παράρτημα της παρούσας οδηγίας.

Άρθρο 2

1. Τα κράτη μέλη θεσπίζουν τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν προς την παρούσα οδηγία το αργότερο έως την 31η Αυγούστου 2000. Ενημερώνουν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου, τις οποίες θεσπίζουν στον τομέα που διέπεται από την παρούσα οδηγία.

Άρθρο 3

Η παρούσα οδηγία αρχίζει την 20ή ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

Βρυξέλλες,

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

ΠΑΡΑΡΤΗΜΑ

1. Στο παράρτημα I:α) Παρεμβάλλεται στον πίνακα το ακόλουθο πρόσθετο:

"E 949 Υδρογόνο*"

β) Στο σημείο 3 των σημειώσεων στο κείμενο που επεξηγεί το σύμβολο * παρεμβάλλεται η ουσία "Ε 949".

2. Στο παράρτημα ΙΙ:

Στο τέλος του παραρτήματος προστίθεται η ακόλουθη σειρά:

>ΘΕΣΗ ΠIΝΑΚΑ>

3. Στο παράρτημα IV:

α) Στον αριθμό Ε 445 (εστέρες γλυκερίνης με κολοφώνιο ξύλου) προστίθενται τα ακόλουθα:

Αλκοολούχα ποτά σύμφωνα με τον κανονισμό (EΟΚ) αριθ. 1576/89 του Συμβουλίου για τη θέσπιση των γενικών κανόνων σχετικά με τον ορισμό, το χαρακτηρισμό και την παρουσίαση των αλκοολούχων ποτών**

Αλκοολούχα ποτά των οποίων η κατ' όγκον περιεκτικότητα σε αλκοόλη είναι μικρότερη από 15 % // 100 mg/l

100 mg/l

** ΕΕ αριθ. L 160 της 12.6.1989, σ.1."

β) Προστίθενται οι ακόλουθες σειρές:

>ΘΕΣΗ ΠIΝΑΚΑ>

4. Στο παράρτημα V η πρώτη σειρά αντικαθίσταται από τα ακόλουθα:

>ΘΕΣΗ ΠIΝΑΚΑ>